**ZVLÁŠTNE USTANOVENIA**

**1**





**Minirally VEĽKÉ ZLIEVCE**

3.október 2015

**ZVLÁŠTNE USTANOVENIA**

***Minirally VEĽKÉ ZLIEVCE***

**Minirally cup 2015**

**3. október 2015**

**Organizátor:**

**ŠPORTOVÝ KLUB Veľké Zlievce**

**Miesto konania:**

**RALLY PARK Veľké Zlievce**

**ZVLÁŠTNE USTANOVENIA**

**2**

**1. ÚVOD**

**1.1** Súťaž sa uskutoční v súlade s týmito Zvláštnymi ustanoveniami a s predpismi pre seriál MinirallyCup 2015.

Prípadné zmeny, dodatky a/alebo modifikácie týchto Zvláštnych ustanovení budú oznámené na informačnej tabuli.

Športové predpisy pre MRC 2015 sú zverejnené na webovej stránke *www.minirallycup.sk.*

**1.2 Miesto podujatia a povrch trate**

Minirally Veľké Zlievce sa uskutočnia v areály Rally Parku vo Veľkých Zlievciach.

Povrch tratí RS je 100% spevnený , betónový.

**1.3 Celková dĺžka RS**

počet RS: 5, dve rôzne trate sa pôjdu dvakrát, posledná RS5 sa pôjde večer za tmy,

presuny medzi RS nie sú

Jednitlivé RS sa budú jazdiť za sebou v poradí, každá ďalšia RS sa pôjde až po odjazdení predchádzajúcej RS všetkými pretekármi.

celková dĺžka RS: 15 km

**2. ORGANIZÁCIA**

**2.1 Zaradenie súťaže**

MRC 2015 – 6. podujatie

**2.2 Názov organizátora, a kontakty**

Podujatie Minirally Veľké Zlievce organizuje ŠPORTOVÝ KLUB Veľké Zlievce

Mobil : 0903 560 003, micarsl@azet.sk

**2.3 Organizačný výbor**

Ing. Róbert Kováč, Ing. Edmund Kováč, Milan Macík, Ivan Strmý, Andrej Kováč, Róbert Kováč

**Hlavní činovníci**

riaditeľ súťaže Milan Macík

tajomník súťaže Ing.Róbert Kováč

techický komisár Ivan Strmý, Ing. Edmund Kováč

časomiera ERC Sport Display

Spracovanie výsledkov Andrej Kováč, Róbert Kováč

**2.4 Umiestnenie riaditeľstva súťaže a kontakty**

miesto: úradná miestnosť v Rally Parku V.Zlievce

doba činnosti: 3.10.2015 od 8:00 hod.

**Oficiálna informačná tabuľa**

miesto: úradná miestnosť v Rally Parku V.Zlievce

**3.PROGRAM**

**3.1.Uzávierka prihlášok**

Uzávierka prihlášok s vkladom 30€: 29.9.2015 utorok, 23:59 hod.

Uzávierka prihlášok (zvýšený vklad 50€) 3.10.2015 sobota, 10:00 hod.

**3.2.Zverejnenie zoznamu prihlásených**

dátum: 30.9.2015, streda, 20,00hod

**3.3.Otvorenie areálu Rally Parku**

dátum a čas: 3.10.2015 sobota od 8:00 hod.

**3.4.Technické a administratívne preberanie**

miesto a čas: hlavný vchod do areálu Rally Parku, sobota 3.10.2015 od 8.00 do 10.00 hod.

O 10.00 hod bude hlavný vchod do areálu uzavretý.

**ZVLÁŠTNE USTANOVENIA**

**3**

Až po technickom a administratívnom preberaní vozidla a výbavy je vozidlo s posádkou vpustené do areálu Rally Parku.

**3.5.Obhliadka trate**

obhliadka jednotlivých RS – bez vozidla po absolvovaní technického a administratívneho

preberania v sobotu 3.10.2015 od 8:00 hod. do 10:00 hod.

Pred RS 1,3,5 sa pôjde skúšobné „zahrievacie“ kolo.

**3.6.Zverejnenie zoznamu prevzatých posádok a štartovej listiny**

miesto: oficiálna informačná tabuľa

čas: 10.15 hod.

**3.7.Rozprava jazdcov**

čas: 10.30 hod, v mieste štartu

**3.8.Štart súťaže (1. vozidlo)**

miesto: ŠTART

čas: 11:00 hod.

Štart všetkých RS bude na jednom mieste.

Štart RS5 bude o 19.00 hod

**3.9.Cieľ rally**

miesto: CIEĽ

Cieľ všetkých RS bude na jednom mieste.

čas: od 19:00 hod.

**Zverejnenie predbežnej záverečnej klasifikácie**

miesto: Riaditeľstvo súťaže, oficiálna informačná tabuľa

čas: 15 min po dojazde posledného vozidla (cca 20:45 hod)

**3.10.Odovzdávanie cien**

miesto: štartovacia veža Rally Parku

čas: cca 21.00 hod

**4. PRIHLÁŠKY A PODMIENKY ÚČASTI**

**4.1 Termíny**

Uzávierka prihlášok s vkladom 30€: 29.9.2015 utorok, 23:59 hod.

**Je možné sa prihlásiť aj v sobotu 3.10.2015 do 10,00, ale za vklad 50€!!!**

Prihlasovací vklad zahrňuje: štartovné, itinerár na obhliadku a JV a 2x teplá strava (okrem posádok prihlásených v sobotu ).

**4.2 Postup prijímania prihlášok**

**4.2.1** Súťažiaci sa prihlasujú vyplnením formulára prihlášky, Ten následne odošlú elektronickou poštou na adresu micars@azet.sk do termínu uzávierky prihlášok (29.9.2015, utorok 23:59 hod.), pričom rozhoduje dátum e-mailu. **Po tomto termíne nebude organizátor prijímať elektronické prihlášky!!**! Posádky prihlasujúce sa na mieste vyplnia prihlášku tam.

**4.2.2** Úhrada štartovného sa bude realizovať v hotovosti pri administratívnom preberaní.

**4.2.3 Podmienky účasti**

**Súťaže sa zúčastnia len posádky zaregistrované v seriáli MRC 2015,**

t.j. súťaže sa zúčastnia **zásadne dvojčlenné posádky** (jazdec a spolujazdec), ktorých jazdec je držiteľom vodičského oprávnenia skupiny „B“ a spolujazdec je osoba staršia ako 18 rokov. Ako jazdec sa podujatia môže zúčastniť aj osoba vo veku od 15 do 17 rokov, ktorá ešte nemá vodičský preukaz, ale len v sprievode rodiča alebo zákonného zástupcu, ktorý je držiteľom vodičského oprávnenia, aby mohol riadiť súťažné vozidlo pri presunoch po verejných komunikáciách. Takáto posádka môže ale súťažiť len s vozidlom s objemom motora do 1600 cm3. Taktiež aj spolujazdcom môže byť osoba mladšia ako 18 rokov, nie však mladšia ako 15 rokov a to za predpokladu, že prítomný v mieste konania je jeho rodič alebo zákonný zástupca.

**ZVLÁŠTNE USTANOVENIA**

**4**

Vypísané kategórie vozidiel:

**Triedy MRC:**

**A 1 do 1400 cm³**

**A 2 do 1600 cm³**

**A 3 do 2000 cm³**

**A 4 nad 2000 cm³**

**Z 5 do 1500 cm³** (zadný náhon)

**Z 6 nad 1500 cm³** (zadný náhon)

**Voľný pohár sa jazdiť nebude.**

**4.2.4 Posádku tvorí jazdec a spolujazdec**, podľa pokynov uvedených v bode 4.2.3.

**4.2.5** Poradie štartu vozidiel bude podľa tried nasledovne: triedy MRC: A1, A2, A3, Z5, Z6, A4,

**4.2.6 Nie je povolená** účasť tzv. dablérom (dvom posádkam na jednom súťažnom vozidle).

**4.2.7 Rýchlostné skúšky absolvuje každý súťažiaci na vlastné nebezpečenstvo, znášajúc všetky možné následky v prípade vzniknutej škody, čo potvrdzujú svojím podpisom na prihláške obaja členovia posádky.**

**4.2.8 PRI JAZDE NA RÝCHLOSTNEJ SKÚŠKE JE POSÁDKA POVINNÁ POUŽIŤ RIADNE UPEVNENÚ MOTORISTICKÚ PRILBU.**

**4.2.9** Usporiadateľ si vyhradzuje právo neprijať do súťaže vozidlá v nevyhovujúcom technickom stave! Ochranný rám pre posádky nie je povinný**.**

**4.3 Počet prijatých prihlášok a triedy**

**4.3.1** Maximálny počet prijatých prihlášok na súťaž je 75.

**4.3.2** Zaradenie vozidla do triedy sa uskutoční na základe prihlášky, ktorú posádka vyplní.

**4.3.3** Za správnosť zaradenia vozidla do triedy je zodpovedná posádka. Pri úmyselnom nesprávnom zaradení vozidla môže byť posádka vylúčená z pretekov.

**5. POISTENIE**

**5.1 Popis poistného krytia**

Podujatie **nie je poistené** na škody spôsobené tretím osobám, preto všetci jazdci svojim

podpisom sa **zaviažu, že v prípade keď svojou účasťou na podujatí spôsobia škodu**

**tretím osobám, že uhradia túto škodu v plnej výške tak, ako to podpíšu v Prehlásení“.**

**5.2** Organizátor nezodpovedá súťažiacim za straty alebo škody, ktoré im vznikli. Posádky sa zúčastňujú na rally na svoju vlastnú zodpovednosť.

**5.3.** Posádkam sa na súťaži odporúča uzavrieť minimálne úrazové poistenie.

**6. SERVISNÁ A PARKOVACIA ZÓNA**

**6.1. Servisná zóna bude v depe Rally Parku.**

**6.2. Vjazd do areálu Rally Parku.**

Bude umožnený výhradne a len súťažným vozidlám a jednému servisnému vozidlu **(ale nesmie to byť vozidlo nad 3,5tony!)**, patriacemu k tomuto súťažnému vozidlu. **Bezpodmienečne musí byť splnená podmienka použitia nepremokavej plachty pod vozidlom**.

**7. ŠTARTOVNÉ ČÍSLA**

**7.1 MRC** posádky si samé zabezpečia trvalé štartovné čísla na zadných bočných oknách podľa tried, tak, ako im boli už pridelené počas sezóny. Posádka je zodpovedná za svoje štartové číslo. V prípade straty štartového čísla nebude posádka pripustená na štart.

**7.2** Všetci súťažiaci dostanú na rozprave poradové čísla (od 1 do XY) podľa ktorých budú štartovať. Tieto poradové čísla je každý povinný mať počas celého podujatia nalepené na viditeľnom mieste a v predstihu sa podľa neho zoraďovať na štart. Tieto poradové čísla je každý povinný po ukončení RS5 odovzdať komisárovi v cieli.

**ZVLÁŠTNE USTANOVENIA**

**5**

**8. PNEUMATIKY**

Podľa predpisov pre MRC 2015.

**9. PALIVO - TANKOVANIE**

Tankovanie je povolené v servisnom parkovisku**,** za použitia nepremokavej plachty.

**10. OBHLIADKA TRATE**

**10.1 Postup registrácie**

Každá posádka pred začatím obhliadky trate sa musí absolvovať na technické a administratívne preberanie. Pri administratívnom preberaní predloží posádka vodičské a občianske preukazy.

**10.2 Časový harmonogram obhliadky trate**

Obhliadka jednotlivých RS bude bez vozidla v sobotu 3.10.2015 od 8:00 hod. do 10:00 hod.

Obhliadka trate s vozidlom bude umožnená skúšobným „zahrievacím“ kolom pred RS1,3,5.

RS2,4 sú tie isté, ako RS1,3.

Posádky sú počas obhliadky trate povinné maximálne ohľaduplne sa správať voči organizátorom a ostatným jazdcom. Absolvovanie skúšobného kola nie je povinné.

**11. ĎALŠIE POSTUPY**

**11.1 Systém štartu do RS**

Štart do RS sa uskutoční v stanovenom poradí štartovej listiny na pokyn štartéra podľa pridelených poradových čísiel. Na meranie všetkých RS bude použitá elektronická časomiera.

**11.2 Cieľ RS**

Po absolvovaní rýchlostnej skúšky ( cieľ RS ) je posádka povinná zastaviť na stanovišti označenom STOP.

**11.3 Opakovanie jazdy**

O opakovaní jazdy rozhodne riaditeľ súťaže, po posúdení dôvodov pre opakovanie jazdy.

**11.4 Postupy v prípade nehody**

V prípade nehody, alebo inej udalosti na trati, pri ktorej bude ohrozená bezpečnosť jazdcov, organizátorov, prípadne divákov, bude RS prerušená na dobu potrebnú pre odstránenie prekážok v bezpečnom pokračovaní RS.

Súťažiace vozidlá, ktoré budú na trati, budú celý čas pod vizuálnou kontrolou traťových komisárov, ktorí v prípade nehody, alebo poruchy poskytnú podľa potreby pomoc.

**11.5 Penalizácie**

**Za porušenie každého retardéra (posunutie stĺpika pneumatík z vykreslenej základne) je penalizácia 5 sekúnd. Za (neabsolvovanie, vynechanie časti retardéra) bude udelená penalizácia 30 sekúnd! Na výrok traťového komisára o pridelených penalizácií za porušenie retardérov nebude povolený žiadny protest (dokonca ani diskusia)!!!!!**

**11.6 Odstúpenie zo súťaže**

V prípade, že posádka odstúpi zo súťaže, je povinná oznámiť to riaditeľovi súťaže.

**12. VYLÚČENIE**

Posádka bude vylúčená

- ak sa oneskorí na štart RS o viac ako 5 min. po jazdcovi s predchádzajúcim štartovným číslom, pričom výnimku z tejto penalizácie môže na základe žiadosti udeliť riaditeľ súťaže,

**ZVLÁŠTNE USTANOVENIA**

**6**

**13. CENY A KLASIFIKÁCIA**

Výsledky MRC Veľké Zlievce budú vyhlásené v nasledovných triedach:

**Vozidlá zaradené do seriálu MRC 2015**

- A1 do 1400 cm3

- A2 od 1401 cm3 do 1600 cm3

- A3 od 1601 cm3 do 2000 cm3

- A4 nad 2000 cm3

- Z5 (vozidlá s pohonom len zadnej nápravy) do 1500 cm3

- Z6 (vozidlá s pohonom len zadnej nápravy) nad 1500 cm3

**- Absolútne poradie MRC Veľké Zlievce**

V každej objemovej triede budú vyhlásené a odmenené prvé tri posádky (jazdec a spolujazdec).

**14. POPLATKY ZA PROTESTY**

- Môžu sa podať písomne do 15 minút po vyvesení výsledkov riaditeľovi súťaže a po zložení vkladu 100 €.

- Protesty sú riešené za prítomnosti protestujúceho.

- V prípade uznania protestu bude vklad vrátený, a v prípade zamietnutia prepadne vklad v prospech usporiadateľa.

**15. Základné pravidlá pre účastníkov v Rally Parku.**

- maximálna povolená rýchlosť mimo pretekárskej trate je 5 km/h, bez driftovania a prehrabávania kolies,

- v mieste prechodu chodníka pre divákov cez príjazd na štart, je potrebné zastaviť, chodec má prednosť !

- v celom areáli je zakázané klásť otvorený oheň, znečisťovať odpadkami a inými znečisťujúcimi látkami,

Pretekár, ktorý tieto pravidlá poruší bude z areálu vyhostený bez náhrady registračného poplatku.

Pretekár, ktorý bude podozrivý z úmyselného poškodzovania zariadení na trati, alebo mimo nej, prípadne bude svojím správaním narúšať priebeh súťaže, bude z areálu vyhostený bez náhrady registračného poplatku.

**16. MIMORIADNE USTANOVENIE**

Pokiaľ by prihlásený počet pretekárov skomplikoval priebeh súťaže podľa týchto ZU, organizátor súťaže si vyhradzuje právo na ich dodatočné zmeny. Tieto zmeny budú zverejnené najneskôr v stredu 30.9.2015.

..............................

Milan Macík

riaditeľ MRC Veľké Zlievce

Vo Veľkých Zlievciach, 3.9.2015